Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Александра Божиновска со службена легитимација број 28-0011 и Нена Велковска со службена легитимација број 28-0021 изврши редовен инспекциски надзор над субјектот на инспекцискиот надзор Приватна установа за вон-семејна социјална заштита на стари лица „АРИЈА“ - Скопје Ул. ,,Рудо,, бр15, Општина Бутел застапувана од одговорните лица Наташа Јовановиќ и Новица Велковски и со Записник ИП1 број 16-464 од 24.11.2023 година ја утврди фактичката состојба и врз основа на член 338 од Законот за социјалната заштита („Службен весник на РСМ” број 104/19, 146/19, 275/19, 302/2020, 311/2020, 163/2021, 294/21, 99/22, 236/22 и 65/23) (во натамошниот текст: Законот) го донесе следното

**Р Е Ш Е Н И Е**

Се наредува на Наташа Јовановиќ и Новица Велковски, одговорни лица на Приватната установа за вон-семејна социјална заштита на стари лица „АРИЈА“ – Скопје (во натамошниот текст: Установата), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1.Установата за потребите на сместените корисници да обезбеди четири (4) дневни оброци и тоа појадок, ручек, ужина и вечера. Доколку оброците ги обезбедува преку кетеринг услуга во одредбите од договорот склучен со фирмата која ќе ги испорачува предвидените оброци прецизно да се дефинира типот, обемот и бројот на оброците кои ќе се испорачуваат и да обезбедува соодветна спецификација за дистрибуираните оброци. А доколку Установата предвидените оброци ги подготвува во сопствена кујна да ги исполни пропишаните просторни и кадровски нормативи, односно да обезбеди соодветен простор за кујна во која треба да се обезбеди: груба подготовка, фина подготовка (месо, зеленчук, овошје), ладна кујна, термичка кујна, подготовка на слатки, миење на садови, просторија за издавање на храна, димензионирани според бројот на корисниците и да вработи еден готвач (ВКВ/ССС), согласно член 94 и член 171 став 6 од Законот за социјалната заштита, член 12 и член 18 став 2 алинеја 1 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица (,,Службен весник на Република Македонија,, бр.125\15) и член 14, 15 и 16 од Правилникот за нормативите за целодневна исхрана на корисниците во установите за институционална социјална заштита (,,Службен весник на Република Македонија,, бр.87\15).

**Рокот за извршување на изречената инспекциска мерка изнесува 30 дена од приемот на решението и постојано**

2. Раководното или друго овластено лице во установата за социјална заштита е должно веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита Александра Божиновска со службена легитимација број 28-0011 и Нена Велковска со службена легитимација број 28-0021 изврши редовен инспекциски надзор над субјектот наинспекциски надзор Приватна установа за вон-семејна социјална заштита на стари лица „АРИЈА“ – Скопје, со седиште на ул.,,Рудо“ бр.15 Општина Бутел, застапувана од одговорните лица Наташа Јовановиќ и Новица Велковски, во постапката за остварување и користење на услугата на вон-семејна социјална заштита-сместување во установа за стари лица и за констатирани недостатоци и неправилности состави Записник ИП1 број 16-464 од 24.11.2023 година.

     За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот. Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-464 на 04.12.2023 година.

Инспектори за социјална заштита:

Александра Божиновска

Нена Велковска